ອັດຕາເງິນເຟີ້ຢູ່ຫວຽດນາມ ຍັງສູງຂຶ້ນນັບມື້
ທາງການຫວຽດນາມທໍານາຍວ່າ ອັດຕາເງິນເຟີ້ ຈະຖີບຂຶ້ນ ສູ່ລະດັບສູງສຸດ ໃນຮອບ 2 ປີ
ຫວຽດນາມທໍານາຍວ່າອັດຕາເງິນເຟີ້ຈະຖີບໂຕຂຶ້ນສູ່ລະດັບ ສູງສຸດໃນຮອບສອງປີ ທັງໆທີ່ໄດ້ມີການດໍາເນີນນະໂຍບາຍ ເມື່ອໄວໆມານີ້ ແລະຄວາມກົດດັນເພີ່ມຂຶ້ນ ຂອງນາໆຊາດ ໃຫ້ລັດຖະບານຫວຽດນາມຄວບຄຸມລາຄາສິນຄ້າທີ່ແພງຂຶ້ນ ຢ່າງວ່ອງໄວນັ້ນ ພະແນກສະຖິຕິ ຂອງລັດຖະບານຫວຽດ ນາມກ່າວໃນວັນ ພະຫັດມື້ນີ້ວ່າ ມີທ່າທາງວ່າລາຄາສິນຄ້າໃນເດືອນມີນານີ້ ຈະແພງກວ່າເດືອນດຽວກັນໃນປີກາຍ 13 9 ເປີເຊັນແລະ ວ່າ ອັດຕາເງິນເຟີ້ ສຳລັບໄລຍະ 3 ເດືອນ ທີ່ເລີ້ມມາແຕ່ ເດືອນມັງກອນນັ້ນຄົງຈະຢູ່ໃນລະດັບ 12 8% ບັນດາອົງການຊັ່ງຊາຕີລາຄາຄວາມສ່ຽງຂອງນາໆຊາດ ໄດ້ ອ້າງອັດຕາເງິນເຟີ້ສູງຂອງຫວຽດນາມ ຮວມຢູ່ໃນເຫດຜົນ ຫຼາຍໆຢ່າງ ເວລາອົງການເຫຼົ່ານີ້ ຫຼຸດລະດັບຄວາມໜ້າເຊື່ອ ຖືຂອງຫວຽດນາມລົງໃນເດືອນທັນວາຜ່ານມາ ຜູ້ຕາງໜ້າ ຄົນນຶ່ງຂອງອົງການກອງທຶນສາກົນ IMF ກ່າວໃນເດືອນ ແລ້ວນີ້ວ່າ ຫວຽດນາມຈຳເປັນຕ້ອງໄດ້ເພັ່ງເລັງຢ່າງເດັດຂາດ ຫຼາຍຂຶ້ນໃສ່ການຄວບຄຸມເງິນເຟີ້ ເຈົ້າໜ້າທີ່ຫວຽດນາມ ກ່າວວ່າ ອັດຕາເງິນເຟີ້ຄາດວ່າຈະຊ້າລົງໃນທ້າຍປີນີ້ ຊຶ່ງຈະເປັນການ ສະໜອງຕອບຕໍ່ການຫຼຸດຄ່າເງິນດົງ ແລະການຂຶ້ນອັດຕາດອກເບ້ຍ ເມື່ອໄວໆມານີ້ ທ່ານ Nguyen Sinh Hung ຮອງນາຍົກລັດຖະມົນຕີຫວຽດນາມ ກ່າວຕໍ່ສະພາແຫ່ງຊາດໃນສັບ ປະດານີ້ວ່າລັດຖະບານຈະສືບຕໍ່ປະຕິບັດນະໂຍບາຍການເງິນຢ່າງເຄັ່ງຄັດແລະຮອບຄອບ